CELEX: 62008CN0443
Language: lt
Date: 2008-10-07 00:00:00
Title: Byla C-443/08 2008 m. spalio 7 d. pareikštas ieškinys byloje Europos Bendrijų Komisija prieš Prancūzijos Respubliką

10.1.2009   
            
            
               LT
            
            
               Europos Sąjungos oficialusis leidinys
            
            
               C 6/11
            
         2008 m. spalio 7 d. pareikštas ieškinys byloje Europos Bendrijų Komisija prieš Prancūzijos Respubliką
   
   (Byla C-443/08)
   (2009/C 6/18)
   Proceso kalba: prancūzų
   Šalys
   
      Ieškovė: Europos Bendrijų Komisija, atstovaujama A. Alcover San Pedro ir J.-B. Laignelot
   
      Atsakovė: Prancūzijos Respublika
   Ieškovės reikalavimai
   
               —
            
            
               Pripažinti, kad nepriėmusi 1999 m. kovo 11 d. Tarybos direktyvos 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo (1) 2 straipsnio 3 ir 4 dalis bei 4 straipsnio 4 dalį teisingai įgyvendinančių įstatymų ir kitų teisės aktų, kiek tai susiję su sąvokų „mažas įrenginys“ ir „esminis pakeitimas“ apibrėžimais bei įsipareigojimais dėl esamų įrenginių, Prancūzijos Respublika neįvykdė įsipareigojimų pagal šią direktyvą.
            
         
               —
            
            
               Priteisti iš Prancūzijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė tvirtina, kad Direktyvos 1999/13/EB 2 straipsnio 3 ir 4 dalyse apibrėžtos sąvokos „mažas įrenginys“ ir „esminis pakeitimas“ yra būtinos, užtikrinant darnų ir veiksmingą šios direktyvos taikymą, nes jomis patikslinami tam tikrų direktyvoje numatytų kategorijų pramonės įrenginiams taikomi įsipareigojimai. Direktyva perkelta į Prancūzijos teise su daug spragų šiuo atžvilgiu, nes atsakovė nepateikė jokio sąvokos „mažas įrenginys“ apibrėžimo, o jos pateiktu sąvokos „esminis pakeitimas“ apibrėžimu neatsižvelgta į lakiųjų organinių junginių emisijos padidėjimo slenksčius, kuriuos peržengus įrenginio pakeitimą reikia laikyti esminiu.
   Ieškovė taip pat tvirtina, kad direktyvos 4 straipsnio 4 dalis, skirta įsipareigojimams dėl esamų įrenginių esminių pakeitimų, perkelta netiksliai ir neaiškiai. Naujiems įrenginiams taikomos griežtesnės taisyklės nei seniems įrenginiams, todėl, kad direktyva, kurios pagrindinis tikslas — užtikrinti aukšto lygio aplinkos apsaugą, veiktų, reikia aiškiau reglamentuoti ir tuos atvejus, kai esamas įrenginys yra iš esmės pakeičiamas.
   
      (1)  OL L 85, p. 1, 2004 m. specialusis leidimas lietuvių k.,15 sk. 4 t., p. 118–139.